কেপ টাউনের অবজারভেটরি বয়েজ হাই স্কুলে অধ্যয়ন করেছেন এডি ফুলার। এরপর তিনি হিসাবরক্ষক হিসেবে কর্মজীবন অতিবাহিত করেছেন। ১৯৫০-৫১ মৌসুম থেকে ১৯৫৮ সাল পর্যন্ত এডি ফুলারের প্রথম-শ্রেণীর খেলোয়াড়ী জীবন চলমান ছিল। 

ডানহাতি নিচেরসারির ব্যাটসম্যান হিসেবে দক্ষিণ আফ্রিকান ঘরোয়া ক্রিকেটে বেশ কার্যকরীভাবে রান সংগ্রহ করেছেন। বোলার হিসেবে তিনি ডানহাতে মিডিয়াম-ফাস্ট কাটার বোলিং করতেন। তবে, টেস্ট ক্রিকেটে তিনি মূলতঃ বোলার হিসেবে ব্যবহৃত হয়েছেন। এ পর্যায়ে টেস্টে তার সর্বোচ্চ সংগ্রহ ছিল মাত্র ১৭ রান।

১৯৫০-৫১ মৌসুমে ওয়েস্টার্ন প্রভিন্সের সদস্যরূপে প্রথম-শ্রেণীর ক্রিকেটে আত্মপ্রকাশ ঘটে তার। এ পর্যায়ে তিনি দুইটি খেলায় অংশ নিয়েছিলেন। তবে, ১৯৫১-৫২ মৌসুমের শুরুতেই নিজেকে মেলে ধরতে সচেষ্ট হন। নিজস্ব তৃতীয় প্রথম-শ্রেণীর খেলায় ১০ উইকেট লাভ করেন। প্রথম ইনিংসে ট্রান্সভালের তিন উইকেট নেন ৪৭ রানের বিনিময়ে। পরবর্তীতে দ্বিতীয় ইনিংসে ৭/৫৪ পান। খেলায় তার বোলিং পরিসংখ্যান দাঁড়ায় ১০/১০১। এক মাস পর নাটালের বিপক্ষে পাঁচ-উইকেট তুলে নেন। 

১৯৫৫-৫৬ মৌসুমে এডি ফুলার তার সফলতম দক্ষিণ আফ্রিকান ঘরোয়া ক্রিকেট আসর উদযাপন করেন। কারি কাপের পাঁচ খেলায় ২৩ উইকেট লাভ করেন। তন্মধ্যে, ওয়েস্টার্ন প্রভিন্সের সদস্যরূপে ট্রান্সভালের বিপক্ষে নিজস্ব ব্যক্তিগত সেরা ৭/৪০ পান।

ল্যাঙ্কাশায়ার লীগে অংশগ্রহণ
প্রথম-শ্রেণীর ক্রিকেট
ইংল্যান্ড গমন
দলে প্রত্যাবর্তন